Gardeopatra Quijano

**Si Gardeopatra Gador Quijano** (Abril 27, 1918  – Mayo 3, 2003) sarong Pilipinong Visayan na dentista, paratukdo, parasurat, asin autor nin piksyon na midbid sa saiyang nobelang, *Lourdes*, na pigbistong enot na nobelang Feministang na tigsurat sa tataramon na Cebuano . Siya pigkonsiderar na enot na Cebuana Feministang piksyon writer asin ginawadan kan *Gawad CCP para sa Sining* kan 1993.

## Amay na buhay
Si Quijano namundag sa Alcantara, Cebu, Filipinas kan Abril 27, 1918.  Siya an pinaka matua na aki na babaye sa siyam na aki ni Obispo Aglipayan asin parasurat na Cebuano na si Juan P. Quijano asin Segundina Gador saka nag-adal sa mga eskwelahan sa Cebu, Lanao, Manila, asin Oroquieta sa Misa Occidental . An dating gobernador kan Misamis Occidental na si Gedeon Quijano an saiyang matuang tugang na lalaki.  Nagin syang paratukdo sa kolehiyo asin sarong dentista, kaya an mga tawo pig-aapod saiya na bansag na "Doktor o Dok Garding". Nag-erok siya sa Oroquieta sa kahaluyan kan saiyang buhay asin nagdanay na soltera. 

## Pagsurat
Si Quijano an pinakaenot na feministang parasurat nin mga osipon sa literatura na Cebuano  asin saro sa mga enot na parasurat nin mga halipot na osipon bago an gera.  Nagsurat siya nin duwang nobela asin labing150 na istorya asin nagsurat para sa mga peryodiko na The Freeman,  *Nasod (Nasyon)*, *Babaye (Babae)* asin *Bag-ong Kusog (Bagong Pwersa)* saka iba pang mga publikasyon bago asin pagkatapos kan Ikaduwang Gerang Pankinaban .  Dugang pa, ginamit niya an mga pangaran sa panurat na Flora Burgos asin Gerardo Largavista,  asin sarong pararawitdawit, kritiko sa literatura, essayista, parasal-in asin kolumnista.  Nagana siya nin mga premyong literaryo para sa mga halipot na osipon *na Maayong Ngalan (Maray na Ngaran)* asin *Ang Asawa nga Dala sa Akong Uyoan (Direktang pagpalis: An Agom na Dinara kan Sakong Tiyo sa Harong). *Siya man an namayo kan Misamis na kapitulo kan grupo nin mga parasurat na Cebuano *na LUDABI (Lubas sa Dagang Binisaya)*,  nagseserbi bilang presidente kaini poon kan huring parte kan dekada 1960 sagkod 1970, asin nagpoon kan enot na mga workshop literary sa parteng iyan kan nasyon, na nagtatao nin mga lektura sa pagsurat nin fiction asin non-fiction. 

### Peminismo
An mga tema nin pemininismo lakop sa saiyang mga pagsurat partikularmente manungod sa mga problema kan mga babaye asin sa harong,  nag-aadvokasiya para sa edukasyon kan mga babaye sa panahon na kadakol na mga daragita an dai nag-aadal sa eskwelahan. partikularmente sa saiyang nobela, *si Lourdes*, an pinakaenot na nobelang peministang isinurat sa tataramon na Cebuano  asin naipublikar sa peryodiko ni Vicente Rama bago an gera na Cebuano *na Bag-ong Kusog* poon Agosto sagkod Setyembre 1939, nagtaram manungod sa deretso kan mga babaye sa pagboto  asin pinag-olayan an mga tema manungod sa diskurso na nakasentro sa lalaki, kontrata sa kaakian, kontrata *sa utang (utang nin pagpasalamat)* . 

Magin sarong solterang babayi iyo man an tema man na pig-eksplorar sa saiyang publikadong halipot na osipon, *Ang Babaye ug ang Panimalay (An Babae asin an Harong),* na ipinag-imprenta kan 1931. An kritiko na si Hope Yu nagkomento na para ki Quijano, "An pagigin daing agom iyo an sentro kan pag-agom, pamilya asin komunidad kun an autonomiya kan babayi nagtatao saiya kan kinakaipuhan na espasyo tanganing magtrabaho nin ekselente." 

### ''Gawad CCP Para sa Sining''
Siya ginawadan kan *Gawad CCP Para sa Sining: Panitikang Rehiyunal* (CCP Awards for the Arts for Regional Literature) hali sa Cultural Center of the Philippines kan 1993. Parte kan pagmidbid na sinurat , "Sa dakul na mga gibo sa manlain-lain na genre na ipinublikar sa laog nin nagkapirang dekada, siya sarong daeng siring harigi kan literatura kan Pilipinas ... Sa laog nin mga taon siya pig-omaw bilang sarong peministang parasurat na an mga pagtubod sa politika asin mga gibo sa pagmukna nag-inspirar sa ibang mga babaeng parasurat na sunudon an dalan na saiyang pig-aadalan." 

## Kagadanan
Quijano nagadan kan Mayo 3, 2003. An saiyang mga halipot na osipon kabali sa antolohiya, *Nabanhaw nga Himaya (Reawakened Bliss)* na trinadusir sa ingles ni Hope Sabanpan Yu kan Unibersidad kan San Carlos' Cebuano Studies Center asin Haidee Emmie Palapar kan Ramon Aboitiz Foundation Inc.

## Dugang na pagbasa

** Yu, Hope. *Niño Mamumuo: The Question of Reading Child Labor,* Philippine Quarterly of Culture & Society (2010)
** Yu, Hope. *Dalagang Gulang: The Old Maid In Cebuano Short Fiction By Women*, University of San Carlos (2008)

## Mga panluwas na sumpay

* Cebuano Studies Center: Gardeopatra Quijano

References
"Gardeopatra Quijano". April 9, 2015.